
    545400 SIGHIŞOARA
Piața Muzeului nr. 7, Tel./Fax 0265 – 771278
H O T Ă R Â R E A NR. 56  
                                                             din 25 aprilie 2024
privind aprobarea modificării Statutului Asociației de Dezvoltare Intercomunitară 

”ECOLECT MUREȘ”

 Consiliul Local al Municipiului Sighișoara, întrunit în ședință ordinară,

            Luând act de proiectul de hotărâre, înregistrat cu nr. 10.953/21.03.2024 şi la Consiliul Local Sighișoara cu nr. 14.717/19.04.2024, de referatul de aprobare, înregistrat cu nr. 10.952/21.03.2024, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare; 

Având în vedere Hotărârea Consiliului Local Sighişoara nr. 95/21.05.2008 privind participarea Municipiului Sighişoara, în calitate de membru fondator la constituirea Asociaţiei de Dezvoltare Intercomunitară „ECOLECT” Mureș; 

Ținând cont de Hotărârea Consiliului Local Sighișoara nr. 10/28.01.2021, prin care a fost desemnat domnul Burghelea Bogdan - Ioan, Viceprimar al Municipiului Sighișoara, ca reprezentant al Municipiului Sighișoara în Adunarea Generală a „A.D.I. ECOLECT”;

Având în vedere adresa Asociației de Dezvoltare Intercomunitară „ECOLECT MUREȘ” cu nr. 405/19.01.2024, înregistrată la Municipiul Sighișoara cu nr. 2.716/22.01.2024, prin care se solicită supunerea spre aprobarea Consiliului Local Sighișoara a modificărilor care se impun asupra Statutului Asociației de Dezvoltare Intercomunitară „ECOLECT MUREȘ”, ca urmare a modificărilor legislative;

Având în vedere Hotărârea Guvernului nr. 855/2008 pentru aprobarea actului constitutiv – cadru și a statutului – cadru ale asociațiilor de dezvoltare intercomunitară cu obiect de activitate serviciile de utilități publice, cu modificările și completările ulterioare;

Având în vedere Legea serviciului de salubrizare a localităților nr. 101/2006, cu modificările și completările ulterioare;

Având în vedere Legea nr. 51/2006 a serviciilor publice comunitare de utilități publice, republicată, cu modificările și completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Ordonanței de Urgență a Guvernului nr. 92/2021 privind regimul deșeurilor, cu modificările și completările ulterioare;

Având în vedere prevederile Ordinului nr. 640/2022 al Autorității Naționale de Reglementare pentru Serviciile Comunitare de Utilități Publice privind aprobarea Normelor metodologice de stabilire, ajustare sau modificare a tarifelor pentru activitățile de salubrizare, precum și de calculare a tarifelor/taxelor distincte pentru gestionarea deșeurilor și a taxelor de salubrizare, cu modificările și completările ulterioare;

Având în vedere prevederile art. 8 alin. (3) lit. ”c” și ale art. 10 din Legea nr. 51/2006, Legea privind serviciile publice comunitare de utilități publice, republicată, cu modificările și completările ulterioare;


Având în vedere Hotărârea Consiliului Local Sighișoara nr. 145/24.06.2021 privind modificarea Actului constitutiv și a Statutului Asociației de Dezvoltare Intercomunitară „ECOLECT MUREȘ”;


Având în vedere prevederile art. 17 alin. (2) lit. ”h”, ale art. 20 alin. (3) şi ale art. 37 alin. (1) din Statutul Asociaţiei de Dezvoltare Intercomunitară „ECOLECT MUREȘ”, precum și cele ale Ordonanței Guvernului nr. 26/2000 cu privire la asociații și fundații, cu modificările și completările ulterioare;

Având în vedere Raportul de specialitate al Serviciului Monitorizare Servicii de Utilități Publice, Guvernanță Corporativă și Transport Public Local, înregistrat cu nr. 10.955/21.03.2024, prin care se propune aprobarea modificării Statutului Asociației de Dezvoltare Intercomunitară ”ECOLECT MUREȘ”;

Având în vedere avizele favorabile ale tuturor comisiilor pe domenii de specialitate;

În temeiul prevederilor art. 129 alin. (1), alin. (2) lit. ”d”, alin. (7) lit. ”n” și alin. (14), art. 139 alin. (1) și a art. 196 alin. (1) lit. ”a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

    H O T Ă R Ă Ș T E:
           Art. 1. Se aprobă modificarea Statutului Asociației de Dezvoltare Intercomunitară ”ECOLECT MUREȘ”, conform Anexei nr. 1, care face parte integrantă din prezenta hotărâre.

           Art. 2. Conținutul actualizat al Statutului Asociației de Dezvoltare Intercomunitară „ECOLECT MUREŞ”, incluzând și modificările aduse potrivit articolului precedent, se regăsesc în Anexa nr. 2, care face parte integrantă din prezenta hotărâre.

Art. 3. Se mandatează viceprimarul municipiului Sighișoara, domnul Bogdan - Ioan BURGHELEA, reprezentantul municipiului Sighișoara, să voteze în Adunarea Generală a Asociației în sensul dispozițiilor art. 1 și să semneze actul adițional de modificare a Statutului Asociației.
Art. 4. Prin grija Secretarului General al Municipiului Sighişoara – Anca Bizo, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş, Asociaţiei de Dezvoltare Intercomunitară „ECOLECT MUREŞ” şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,
  

         Stupariu Călin                                  
                                                                                                           Contrasemnează pentru legalitate
                                    SECRETARUL GENERAL al municipiului,

                                                            Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  2 ex. Serviciul Monitorizare Servicii de Utilități Publice, Guvernanță Corporativă și Transport Public Local;

  1 ex. Consiliul Județean Mureș;

  1 ex. Asociația de Dezvoltare Intercomunitară „Ecolect Mureş”.

10 ex.  

B.A. 

	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 56/25.04.2024

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


